《南阳春日十首》
宋代·陈舜俞

惓怀春晚脱征骖，官况喧卑昔未谙。
敲扑岂甘忘素业，琴樽犹可助清谈。
窗灯耿耿书开卷，衙鼓冬冬吏放参。
唯有登楼心不惬，乱云堆雾锁东南。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。